మంగిపూడి రాధిక

మంగిపూడి రాధిక రచయిత్రి, శతక కవయిత్రి, వక్త, వ్యాఖ్యాత, “శ్రీ సాంస్కృతిక కళాసారథి“ సింగపూర్ కార్యనిర్వాహక వర్గ సభ్యురాలు, "వంగూరి ఫౌండేషన్ అఫ్ అమెరికా" సంస్థకి అంతర్జాతీయ సమన్వయ కర్త, “గోల్డెన్ హెరిటేజ్ ఆఫ్ విజయనగరం” సంస్థ వ్యవస్థాపక అధ్యక్షురాలు
 మరియు హైదరాబాద్ తెలుగు విశ్వ విద్యాలయం కీర్తి పురస్కార గ్రహీత 

 నేపధ్యం 
మంగిపూడి రాధిక స్వస్థలం విజయనగరం. ఆమె తండ్రి కొటికలపూడి కూర్మనాధం 18 పుస్తకాలను ప్రచురించిన ప్రముఖ కవి, గేయ రచయిత, మహారాజా కళాశాల ఆంగ్ల అధ్యాపకులు. తల్లి శ్రీమతి మంగతాయారు గారు కూడా రాజనీతి శాస్త్ర అధ్యాపకురాలు.రాధిక ఆంధ్ర విశ్వవిద్యాలయం నుండి శంకరాద్వైతం ప్రత్యేక పాఠ్యాంశంగా తత్త్వశాస్త్రంలో 2002లో యమ్.ఏ పట్టా అందుకున్నారు. ప్రస్తుతం తత్త్వశాస్త్రంలోనే పి హెచ్ డి పరిశోధన చేస్తున్నారు.

 సాహిత్య రంగం  
2016లో సింగపూర్ లో జరిగిన 5వ ప్రపంచ సాహితీ సదస్సులో వక్తగా పత్ర సమర్పణ చేయడంతో ఆమె సాహితీ ప్రస్థానం మొదలైంది, వివిధ సాంస్కృతిక సంస్థలు నిర్వహించిన కవిసమ్మేళనాలలో కూడా పాల్గొన్నారు. వీరి కవితలు, కథలు వివిధ పత్రికలలో, అంతర్జాతీయ కథాసంకలనాలలో ప్రచురింపబడ్డాయి. రాధిక మంగిపూడి రాసిన 3 కథా సంపుటులను వంగూరి ఫౌండేషన్ అఫ్ అమెరికా వారు ప్రచురించగా, ‘భారతీయ తత్త్వ శతకము’ పుస్త‌కాన్ని ‘తటవర్తి గురుకులం’ ఆస్ట్రేలియా సంస్థ ప్ర‌చురించింది

వివిధ విశ్వ విద్యాలయాలు & కళాశాలలు నిర్వహించిన 50 వరకు  సదస్సులలో సాహితీ ప్రసంగాలు చేశారు. నిర్వాహకురాలిగా సింగపూర్ నుండి జరిగిన "అంతర్జాతీయ సాహిత్య సమ్మేళనం 2020" "అంతర్జాతీయ సాంస్కృతిక సమ్మేళనం 2021" కార్యక్రమాల ప్రణాళికా రచనలో కీలకపాత్ర వహించారు. 7వ, 8వ & 9వ ప్రపంచ తెలుగు సాహితి సదస్సులకు ప్రధాన నిర్వాహక వర్గ సభ్యురాలుగా సేవలందించారు. సుమారు 100కు పైగా అంతర్జాతీయ కార్యక్రమాలకు సభానిర్వహణ గావించారు. 3 ప్రపంచ తెలుగు సాహితీ సదస్సు సభా విశేష సంచికలకు సహసంపాదకురాలిగా ఉన్నారు. సింగపూర్ నుండి ప్రసారమైన రేడియో కార్యక్రమాలకు సమన్వయకర్తగా పనిచేశారు. వంశీ సంస్థ సంవత్సరకాలం పాటు నిర్వహించిన "ఘంటసాల స్వరరాగ మహాయాగం" కార్యక్రామానికి ప్రధాన సమన్వయకర్త.

"అలా సింగపురంలో" పేరుతో సింగపూర్ లో తెలుగు వారు కలిసి తీసిన లఘు చిత్రానికి, తెలుగు సంస్కృతిపై ఆధారితమైన కథ, సంభాషణలు అందించి పలువురు సినీ ప్రముఖుల మన్ననలు అందుకున్నారు. ఏ బి ఎన్, భారత్ టుడే, డి డి యాదగిరి, టీవీ షో లలో అతిధిగా పాల్గొన్నారు. వివిధ ప్రముఖులను ఇంటర్వ్యూలు చేశారు. వివిధ అవధానాలలో పృచ్చకురాలిగా పండితుల సరసన పాల్గొన్నారు. ఆమె ఇంటర్వ్యూలు పలు పత్రికలలో ప్రచురింపబడ్డాయి. వివిధ టీవీ, యూట్యూబ్ చానళ్లలో ప్రసారం అయ్యాయి. 

 రచనలు 
 2019లో "భావ తరంగాలు" పేరుతో ఆమె వ్రాసిన తొలి కవితా సంపుటి ప్రచురితం అయ్యింది. 
 2020లో "అలా సింగపురంలో" అనే కథా సంపుటి “వంగూరి ఫౌండేషన్ ఆఫ్ అమెరికా” వారిచే ప్రచురింపబడి, "7వ ప్రపంచ తెలుగు సాహితి సదస్సు" వేదికపై ప్రముఖ సినీ రచయిత భువన చంద్ర చేతుల మీదుగా ఆవిష్కరింపబడింది.
 2021లో “తటవర్తి గురుకులం” ఆస్ట్రేలియా ప్రచురణలో, ప్రాచీన భారతీయ తత్వశాస్త్ర సారాన్ని ఆటవెలది పద్యాల రూపంలో రచించి “భారతీయ తత్త్వ శతకము” అనే పుస్తకంగా ప్రచురించారు. దీనిని డాక్టర్ మేడసాని మోహన్ ఆవిష్కరించారు. 
 2022లో “వంశీ ఆర్ట్ థియేటర్స్” స్వర్ణోత్సవ ప్రచురణగా “నవ కవితా కదంబం” కవితా సంపుటి భారత పూర్వ ఉపరాష్ట్రపతి వెంకయ్య నాయుడు చేతులమీదుగా హైదరాబాద్ లో ఆవిష్కరించబడింది.
 2022లో “వంగూరి ఫౌండేషన్ ఆఫ్ అమెరికా” ప్రచురణగా “మరో మాయాబజార్” కథా సంపుటి న్యూజీల్యాండ్ దేశంలో "8వ ప్రపంచ తెలుగు సాహితి సదస్సు" వేదికపై ప్రముఖ కవి జొన్నవిత్తుల చేతులమీదుగా ఆవిష్కరించబడింది.
 2024లో విజయనగర ఉత్సవాల ప్రారంభ వేదికపై “విజయనగర వైభవ శతకం" పద్య శతకం గోవా గవర్నర్ అశోక్ గజపతి రాజు   చేతులమీదుగా ఆవిష్కరించబడింది. 
2024లో “వంగూరి ఫౌండేషన్ ఆఫ్ అమెరికా” ప్రచురణగా “వీరంతా మనవాళ్ళే” సాహితీ ప్రసంగ వ్యాస సంపుటి ఖతార్ దేశంలో  "9వ ప్రపంచ తెలుగు సాహితి సదస్సు" వేదికపై భారత పూర్వ ఉపరాష్ట్రపతి వెంకయ్య నాయుడు చేతులమీదుగా ఆవిష్కరించబడింది.
2025లో  “వంగూరి ఫౌండేషన్ ఆఫ్ అమెరికా” ప్రచురణగా “కధ కంచికి” కధా సంపుటి అమెరికా దేశంలో "14వ అమెరికా తెలుగు సాహితి సదస్సు" వేదికపై  ప్రముఖ సినీ రచయిత బుర్రా సాయి మాధవ్ చేతులమీదుగా ఆవిష్కరించబడింది.

 సాంఘిక  సేవా రంగం   
2015లో "ది గోల్డెన్ హెరిటేజ్ ఆఫ్ విజయనగరం"  ఫేస్బుక్ గ్రూపు స్థాపించి తద్వారా 40 వేల మంది సభ్యులను ఒక వేదిక మీదకు చేర్చి విజయనగర సమాచారం అందుబాటులోకి తెస్తున్నారు, దీనికి అనుబంధంగా GHV ఛారిటబుల్ ఫౌండేషన్ ద్వారా అనేక సేవా  కార్యక్రమాలు చేపడుతున్నారు,  వంశీ ఇంటర్నేషనల్, రోటరీ క్లబ్ విజయనగరం సెంట్రల్, జనరంజని ముంబై, వీధి అరుగు నార్వే,  అక్షరయాన్, మహారాష్ట్ర రచయితల సంఘం, మొదలైన సంస్థలలో గౌరవ సభ్యురాలిగా సేవలందిస్తున్నారు. 

 పురస్కారాలు & సత్కారాలు 

 సింగపూర్ లో నివసించే తెలుగు రచయితలలో తొలి కథా సంకలనాన్ని వెలువరించిన రచయిత్రిగా "తెలుగు బుక్ ఆఫ్ రికార్డ్స్"లో స్థానం సంపాదించుకున్నారు.
 2019లో "వంగూరి ఫౌండేషన్ ఆఫ్ అమెరికా" వారు నిర్వహించిన ఉగాది కథల పోటీ ప్రథమ బహుమతి నగదు పురస్కారం అందుకున్నారు.
 2020లో సింగపూర్లో తెలంగాణ ప్రభుత్వం, NRI కల్చరల్ సొసైటీ & PRAD సంస్థల సంయుక్త ఆధ్వర్యంలో "ఉమెన్ ఎక్సలెన్సీ పురస్కారం" అందుకున్నారు.
 తెలుగు భాషా దినోత్సవ సందర్భంగా "దక్షిణాఫ్రికా తెలుగు సంఘం" & "వీధి అరుగు" నార్వే సంయుక్త ఆధ్వర్యంలో “అంతర్జాతీయ ప్రవాస తెలుగు పురస్కారం – 2021” అందుకున్నారు.
 వంశీ స్వర్ణోత్సవాల సందర్భంగా “స్వర్ణ వంశీ శుభోదయం అంతర్జాతీయ మహిళా పురస్కారం 2022” అందుకున్నారు. 
 రక్షా ఇంటర్నేషనల్ పౌండేషన్ వారి “మాతృశ్రీ ఊటుకూరు రత్నసుందరి అంతర్జాతీయ సాహితీ పురస్కారం- 2022” అందుకున్నారు.
 2023 సంవత్సరానికిగాను హాస్య రచనల విభాగంలో “హైదరాబాద్ తెలుగు విశ్వవిద్యాలయం వారి కీర్తి పురస్కారం” అందుకున్నారు. 
 రచయిత్రి  శ్రీమతి వాసా ప్రభావతి గారి పేరున “వంశీ ఉగాది  సాహితీ పురస్కారం -2023” హైదరాబాద్ లో అందుకున్నారు.
 శ్రీమతి వాసా ప్రభావతి గారి పేరున “వంశీ ఉగాది  సాహితీ పురస్కారం -2023” హైదరాబాద్ లో అందుకున్నారు.
 విజయనగరంలో “రోటరీ క్లబ్ ఒకేషనల్ సర్వీస్ అవార్డ్ – 2023” అందుకున్నారు.
 “వంశీ ముళ్ళపూడి వెంకటరమణ ఉగాది కామధేను పురస్కారం 2024” అందుకున్నారు.
 “దాసరి ఫిల్మ్ అవార్డ్స్ ప్రవాస సాహితీ పురస్కారం 2024” హైదరాబాద్ ప్రసాద్ ల్యాబ్స్ లో అందుకున్నారు
 ముంబైలో తెలుగు కళా సమితి వారి 'సంక్రాంతి ప్రతిభా పురస్కారం 2024' అందుకున్నారు.
 వ్యాఖ్యాతగా  సింగపూర్ లో  శ్రీ సామవేదం షణ్ముఖ శర్మ ముప్పవరపు వెంకయ్య నాయుడు, మాధవపెద్ది సురేష్,,  విశ్రాంత  డిజీపి  కరణం అరవింద్ రావు చేతుల మీదుగా వివిధ సభలలో సన్మానింపబడ్డారు.
 విజయవాడలో 5వ ప్రపంచ రచయితల మహాసభలలో "ప్రపంచ రచయితల సంఘం" సత్కారం, హైదరాబాదులో రాష్ట్ర రెడ్ క్రాస్ సొసైటీ వారి మాతృ దినోత్సవ సత్కారం,  విజయనగరంలో "కౌముదీ పరిషత్తు" సత్కారం, "మహారాజా సంస్కృత కళాశాల" సత్కారం, సింగపూర్ లో "తెలుగు భాగవత ప్రచార సమితి" సత్కారం  మొదలైన సత్కారాలు అందుకున్నారు.

 మూలాలు  

వర్గం:కవులు
వర్గం:విజయనగరం జిల్లా కవయిత్రులు